Käy työhön!
Ripeästi.

 1. Käy työhön, työmies, uutteraan,
 käs’ veljen käteen liitä!
 Kaikk’ kaikki työhön tarvitaan,
 ei yhden voimat riitä.

 2. Käy työhön, työmies, hartaaseen,
 sun aamus alkaa koittaa!
 Ja kuule virttä vapauden,
 jo kuorot suuret soittaa!

 3. Käy työhön, kanssas uskallus,
 ei syitä sulla pelkoon.
 Ja rakkaus ja oikeus
 sun työtäs ohjaelkoon!

 4. Käy työhön, työmies, kiireimmin,
 äl’ unteloita vuota!
 Äl’ usko armo-antimiin,
 mutt’ omaan voimaas luota!

 5. Käy työhön, työmies, suorin tie
 on aineen tiet – mutt’ malta:
 On valtaa kaks: yks kullan lie,
 mutt’ hengen ylivalta.

 6. Ja ihantees on ihmisyys
 ja aatteen hyvän voitto,
 ja vapaus ja veljeys
 ja onnen aamukoitto.

 7. Siis työhön! Työssä luottamus,
 ei syitä sulla pelkoon.
 Ja yhteisonnen oikeus
 sun työtäs siunaelkoon!

Severi Nuormaa.

Erkki Melartin
Severi Nyman